
Da li je ženi dopušteno da ofarba obrve?


* 
* 
* 
* 
* 
* 
* 

 
Da li je ženi dopušteno da ofarba obrve?

Farbanje obrva nije bila praksa muslimanki iz prvih, odabranih niti potonjih generacija, pa se s pravom pitamo odakle to potječe?! Ipak, u šerijatskim izvorima, koliko znamo, ne postoji poseban argument koji to zabranjuje;  osnova je da je to ***[mubah](https://pitajucene.com/search/Mubah/answers/ "Pretraži odgovore za Mubah")*** (dopušteno), ali pod tri uvjeta: prvo, strogo je zabranjeno bojiti crnom farbom, jer je ***[Poslanik](https://pitajucene.com/search/poslanik/questions/ "Pretraži pitanja o poslanicima")***, ﷺ, rekao: *“Pred ***[Kijametski](https://pitajucene.com/search/kijamets/questions/ "Pretraži pitanja o Kijametskom danu")*** dan pojavit će se ljudi koji će se farbati u crno, oni neće osjetiti džennetski miris.”* (Ebu Davud i Hakim, s dobrim lancem prenosilaca. (Vidjeti: *Fethul-Bari*, 6/499.)); drugo, nije dopušteno koristiti privlačne i uočljive boje koje daju sjaj obrvama (ako žena ne nosi nikab); i, treće, strani muškarci ne smiju primijetiti boju, jer je ma kakvo uljepšavanje (lica) pred strancima zabranjeno.


Ako je ta praksa pak preuzeta od nevjernica, ako je to njihova moda, onda je to zabranjeno muslimankama, tim prije jer je Resulullah, ﷺ, rekao: *“Ko oponaša neki narod, njemu i pripada.”* (Ahmed i Ebu Davud, s dobrim lancem prenosilaca, tvrdi ***[Ibn Tejmijje](https://pitajucene.com/search/Ibn+Tejmijje/answers/ "Pretraži odgovore od Ibn Tejmijje")***, u djelu *El-Iktida*, 1/269, imam Zehebi, u djelu *Es-Sijer*, 15/509, i Ibn Hadžer, u djelu *Fethul-Bari*, 10/271.) A Allah najbolje zna.


Odgovorio: Dr. ***[Safet Kuduzović](https://pitajucene.com/search/Safet+Kuduzovi%C4%87/answers/ "Pretraži odgovore od dr. Safet Kuduzović")***


